**Risk Assesment**



v0.1

# **ΜΕΛΗ ΟΜΑΔΑΣ**

Aλέξιος Λεκαράκος  
5ο έτος | 1069367  
[st1069367@ceid.upatras.](mailto:st1069367@ceid.upatras.gr)Ρόλος: Peer Review

Χαρίλαος Καπελετιώτης  
7ο έτος | 1057772  
[kapeletiotis@ceid.upatras.gr](mailto:kapeletiotis@ceid.upatras.gr)Ρόλος: Peer Review

Κωνσταντίνος Παναγιώτης Κωστόπουλος  
5ο έτος | 1067482  
[st1067482@ceid.upatras.gr](mailto:st1067482@ceid.upatras.gr)Ρόλος: Peer Review

Ιωάννης Κυριακόπουλος  
5ο έτος | 1070930   
[st1070930@ceid.upatras.gr](mailto:st1070930@ceid.upatras.gr)Ρόλος: Contributor, Editor

Ιωάννης Γεώργιος Κονταράκης  
5ο έτος | 1067375  
[st1067375@ceid.upatras.gr](mailto:st1067375@ceid.upatras.gr)Ρόλος: Contributor

Στην ανάπτυξη μιας επιχείρησης συμβάλουν πολλές συνιστώσες για την επιτυχία και την ανθεκτικότητα της, με το πέρας του καιρού. Είναι γεγονός ότι μια επιχείρηση που θέλει να πετύχει έχει σφαιρική γνώση του τομέα και ξέρει που βαδίζει. Όλα αυτά είναι προϊόντα γνώσης των κινδύνων, καθώς μια λάθος κίνηση μπορεί να προκαλέσει βραχυπρόθεσμα ή μακροπρόθεσμα προβλήματα. Είναι αρετή να υπάρχει γνώση των ρίσκων, αφού αυτή η γνώση θα παίξει καθοριστικό ρόλο στην μετέπειτα πορεία.

Τα ρίσκα έχουν διακριτές μορφές και θα αναλυθούν παρακάτω

Οικονομικά ρίσκα:

**κίνδυνος**, **περιγραφή**, **αντιμετώπιση** : αναλύονται παρακάτω

**τύπος** **κινδύνου**: εκτίμησης

**επηρεάζει**: εταιρεία, προϊον

**πιθανότητα**: υψηλή

**επιπτώσεις**: καταστροφικές

Είναι από τα πιο συχνά ρίσκα που καλούνται οι επιχειρήσεις να αντιμετωπίσουν. Οι οικονομικές κινήσεις είναι αμετάκλητες και καθοριστικές.

* Η λανθασμένη εκτίμηση κόστους, ενδεχομένως είναι από τους μεγαλύτερους κινδύνους, ίσως και καταστροφική. Σε μια καινούργια επιχείρηση, είναι πιθανό να προκύψουν προβλήματα είτε εργατικού δυναμικού είτε τεχνικά. Στην πρώτη περίπτωση έχει γίνει λανθασμένη εκτίμηση ανθρωπο-ωρών και υπάρχει επιτακτική ανάγκη εύρεσης έμπειρου και καταρτισμένου προσωπικού για επίλυση του προβλήματος άμεσα. Στην δεύτερη περίπτωση, είναι σύνηθες να υπάρξουν βλάβες στο υλικό που διατίθεται (π.χ. βλάβη Η/Υ). Και οι δύο περιπτώσεις, προκαλούν αγορές οι οποίες θα θέσουν την επιχείρηση εκτός προϋπολογισμού.

Αντιμετώπιση: Συζήτηση με τον επενδυτή. Εύρεση καινούργιου πλαισίου συνεργασίας

* Μια επιχείρηση δεν είναι εφικτό να είναι αυτοδημιούργητη, για να μπορέσει να ανταπεξέλθει και να καλύψει τις λειτουργικές της απαιτήσεις, χρειάζεται κεφάλαιο, δηλαδή χρηματοδότηση. Πρέπει κάθε φορά να λαμβάνεται υπόψιν ο ανθρώπινος παράγοντας και σε αυτή την περίπτωση οι χρηματοδότες. Δεν υπάρχει εγγύηση. Οι χρηματοδότες ενδεχομένως να χάσουν το ενδιαφέρον τους.

Αντιμετώπιση: Συνεχείς ενημερώσεις στους χρηματοδότες. Τεκμηριωμένες αναφορές για την πορεία του προϊόντος και επισήμανση του οφέλους από την ανάπτυξη του.

Ρίσκα Αγοράς:

**κίνδυνος**, **περιγραφή**, **αντιμετώπιση** : αναλύονται παρακάτω

**τύπος** **κινδύνου**: απαιτήσεων

**επηρεάζει**: εταιρεία

**πιθανότητα**: μεσαία

**επιπτώσεις**: σοβαρές

* Η αγορά επηρεάζεται από την ζήτηση προϊόντων, αγαθών, ανάλογα με τις ανάγκες του καταναλωτικού κοινού. Η βιωσιμότητα είναι προϊόν της σχετικότητας με το παρόν, δηλαδή κατά πόσο αναγκαία είναι η ύπαρξη ενός αγαθού-προϊόντος. Μη λαμβάνοντας υπόψιν την επικαιρότητα, θα προκαλέσει ρίσκα στην επιχείρηση.

Αντιμετώπιση: Κινήσεις που βασίζονται στην πραγματικότητα. Απόλυτος ενστερνισμός της επικαιρότητας.

Το app development, δεν είναι καινούργιος τομέας στην αγορά. Κολοσσιαίες εταιρίες, (που ασχολούνται καιρό με αυτό τον τομέα) έχουν σημαντικό ρόλο στην καθημερινότητα του καταναλωτή, καθώς με το πέρας του χρόνου, έχουν χτίσει εμπιστοσύνη με το κοινό, μέσω των υπηρεσιών και εργαλείων που προσφέρουν. Έχοντας τόσο αισθητή παρουσία, είναι δύσκολο μια νέα επιχείρηση να βγει στο προσκήνιο. Σε μια μεν πρωτοποριακή εφαρμογή, αλλά ανάλογη (σε κάποια σημεία) με αυτή μιας εταιρίας, προκαλεί ρίσκο οικοδόμησης σταθερού κοινού, καθώς η μετατόπιση του καταναλωτή από μια κλασσική εφαρμογή σε μια πιο εξειδικευμένη πάνω στα ενδιαφέροντα του(για παράδειγμα μόδα) είναι δύσκολη (Η συνήθεια, δεύτερη φύση του ανθρώπου).

* Μια πρωτοεμφανιζόμενη επιχείρηση δεν έχει δυνατό ή σταθερό κοινό. Το γεγονός αυτό, προκαλεί αδιαφορία ή δυσπιστία για την σοβαρότητα του εγχειρήματος. Λαμβάνοντας το υπόψιν, κείτονται ρίσκα εύρεσης διαφημιστών. Μια εφαρμογή, η οποία απευθύνεται στην μόδα και γενικά στην αμφίεση, έχει ανάγκη για ενεργή συμμετοχή από τον χώρο της μόδας.

Αντιμετώπιση: Ορθή επισήμανση της λειτουργίας της εφαρμογής. Καμπάνια ενημέρωσης σχετικά με το προϊόν και τα οφέλη του. Ερωτηματολόγια για κατανόηση των αναγκών.

Νομικά Ρίσκα:

**κίνδυνος**, **περιγραφή**, **αντιμετώπιση** : αναλύονται παρακάτω

**τύπος** **κινδύνου**: νομικός

**επηρεάζει**: εταιρεία

**πιθανότητα**: χαμηλή

**επιπτώσεις**: σοβαρές

Για να μην αντιμετωπίσει εμπόδια μια νέα εφαρμογή κατά την είσοδο στην αγορά, είναι ιδιάζουσας σημασίας να έχει πλαισιώσει και τεκμηριώσει την θέση της πάνω σε νομικά ζητήματα, τα οποία εν δυνάμη φέρουν ρίσκα.

* Από τα πιο βασικά ζητήματα στα apps είναι η πολιτική απορρήτου και η ασφάλεια περί προσωπικών δεδομένων του χρήστη. Η μη ορθή θέσπιση κανόνων πάνω στο ζήτημα και η ακροβασία πάνω σε γκρίζες ζώνες στο θέμα, είναι ρισκοβόρα πρακτική και πιθανόν ζημιογόνα στο μέλλον. Η επιχείρηση πρέπει να λάβει υπόψιν την νομοθεσία της εκάστοτε χώρας στην οποία υπάγεται.

Αντιμετώπιση: Συμβουλή από νομικούς, με ειδίκευση πάνω στο θέμα ευρωπαϊκής νομοθεσίας και πολιτικής απορρήτου.

* Η βιωσιμότητα μιας επιχείρησης στον τομέα της μόδα και ένδυσης, βασίζει το περιεχόμενο-έσοδα πάνω σε brands και διαφημίσεις. Η εξάρτηση αυτού του τύπου, για παράδειγμα συναίνεση από μεγάλες εταιρίες, ενδεχομένως να δημιουργήσει φραγμούς στην λειτουργία της εφαρμογής. Τίθεται ρίσκο βαθμού ελευθερίας του χρήστη, δηλαδή κατά πόσο θα είναι ελεύθερος ένας χρήστης να αναρτήσει την γκαρνταρόμπα του online. Επιπλέον οι μάρκες απομιμήσεις θα είναι αποδεκτές;

Αντιμετώπιση: Επικοινωνία με εταιρίες της μόδας και εύρεση κοινού πλαισίου συνεργασίας, για αποφυγή νομικών ζητημάτων. Θέσπιση μηχανισμών αντιμετώπισης απομιμήσεων.

Τεχνικά Ρίσκα:

**κίνδυνος**, **περιγραφή**, **αντιμετώπιση** : αναλύονται παρακάτω

**τύπος** **κινδύνου**: εργαλείων

**επηρεάζει**: ανάπτυξη του έργου

**πιθανότητα**: υψηλή

**επιπτώσεις**: ανεκτές

Από τα πιο συνήθη προβλήματα που προκύπτουν σε μια επιχείρηση είναι τα τεχνικά. Είναι η φύση αυτών των προβλημάτων που είναι απρόβλεπτα και σπάνια μπορούν αποφευχθούν με ακρίβεια, τις περισσότερες φορές δε, επιλύονται σχετικά εύκολα.

* Η επιχείρηση πριν προωθήσει την εφαρμογή στην αγορά, έχει περάσει από αρκετές φάσεις testing, evalutaion, fix. Παρ' όλη την προσπάθεια των μελών-εργαζομένων, δεν υπάρχει εγγύηση ότι δεν θα προκύψουν bugs. Μια πρώτη δημοσίευση στην αγορά της εφαρμογής, ίσως να μην είναι ικανοποιητική, με αποτέλεσμα να απωθήσει κόσμο, στην πιο κρίσιμη φάση του εγχειρήματος.

Αντιμετώπιση: Γρήγορα αντανακλαστικά της επιχείρησης, σε περίπτωση εύρεσης τεχνικής δυσκολίας, για αξιολόγηση και επίλυση. Δημιουργία πλατφόρμας για υποβολή προβλημάτων.

* Αναμφίβολα η αυτοδυναμία ενός εγχειρήματος (app develοpment) δεν είναι εφικτή στα πρώιμα στάδια. Έτσι δημιουργούνται εξαρτήσεις από υπηρεσίες τρίτων. Προφανώς η νεοσύστατη επιχείρηση δεν θα έχει την δυνατότητα κατοχής προσωπικών servers στην έδρα της. Λαμβάνοντας το υπόψιν, η επιχείρηση φέρει γνώση των ρίσκων που κείται (αποδοτικότητα, βλάβη, αποκατάσταση servers και εχεμύθεια, ικανότητα IT team των servers).

Αντιμετώπιση: Διαρκής επικοινωνία με τις εταιρίες που υπάρχει εξάρτιση υπηρεσιών. Όσο μεγαλώνει η επιχείρηση τόσο θα αυτονομοποιήται.

* Για την εκκίνηση της φάσης design & development χρειάζεται ένα ικανό υλικό για την επίτευξη των στόχων που έχει θέσει. Οι βλάβες του υλικού, ενδεχομένως να παρουσιάσουν καθυστερήσεις στην ανάπτυξη της εφαρμογής.

Αντιμετώπιση: Κατηγοριοποίηση των αναμενόμενων βλαβών βάση της πιθανότητας εμφάνισης. Δημιουργία “αποθήκης” υλικού για γρήγορη αντικατάσταση.

* Εν τέλη η επιχείρηση με βάση το feedback που θα έχει λάβει από άλλους χρήστες θα πρέπει να αναλογιστεί, κατά πόσο προσβάσιμη και user friendly είναι η εφαρμογή. Η μη υπολογισιμότητα αυτού του ρίσκου, ίσως φέρει οπισθοδρόμηση στην διαδικασία design & develοpment.

Αντιμετώπιση: Όπως και παραπάνω δημιουργία πλατφόρμας για υποβολή προβλημάτων και reviews. Εύρεση testers που θα έχουν σε συνεχή ενημέρωση την επιχείρηση. Καταρτισμένο προσωπικό για επίλυση τέτοιων τεχνικών ζητημάτων.

**Εργαλεία που χρησιμοποιήθηκαν**

* **Microsoft Word/Google Docs**

Για την συγγραφή τεχνικού κειμένου και εικονών